Halvor Lillesund

Halvor Lillesund (født 21. juli 1972) er en norsk musiker. Han er akkordeonist, pianist, komponist, arrangør og kapellmester. 

Lillesund har arbeidet med en rekke norske musikere, blant andre Rein Alexander, Herborg Kråkevik, Einherjer, Alexander Rybak, Cortina, Jan Ingvar Toft, blest, Åsne Valland Nordli, Nils Økland og Einar Økland, både på scenen og som studiomusiker under innspillinger. Han har også medvirket som både komponist, arrangør, kapellmester og musiker på en rekke teateroppsetninger ved blant annet Haugesund Teater, Rogaland Teater, Den Nationale Scene i Bergen og Teater Innlandet.

Han var i flere år Brit Synnøve Johansens faste akkompagnatør i enkvinnesforestillingen Piaf om den franske sangstjernen Edith Piaf.

Utdannelse 
 1997: Debutkonsert på akkordeon. Festsalen på Det Kongelige Danske Musikkonservatorium 
 1995-1997: Solistklassen ved Det Kongelige Danske Musikkonservatorium 
 1996: Statsprøvet Musikpædagog ved Det Kongelige Danske Musikkonservatorium 
 1991-93: Kandidatstudiet ved Norges Musikkhøgskole

Musikalsk virke

Akkordeonist 
I 1994 kom Lillesund til finalen i Hugo Hermann Wettbewerb, en internasjonal konkurranse for akkordeonister som holdes i Stadt Witten i Tyskland. 

Som akkordeonist deltok Lillesund i 1996 på en internasjonal konkurranse i Arrasate Herreira i Spania. Han kom til finalen i konkurransen, og mottok arrangørens spesialpris.

Komponist og arrangør 
Som komponist og arrangør (med Vegard Fossum) har han medvirket på:

 2020 Kafka på NAV av Kjøllmoen og Vedel, Haugesund Teater
 2020 Fars Stemme av Truls Horvei, Scenekraft 
 2018 Sviker av Marius Leknes Snekkevåg, Scenekraft
 2018 Hedda Gabler av Henrik Ibsen, Rogaland Teater
 2017 Peter Pan, Haugesund Teater
 2016 Et Dukkehjem av Henrik Ibsen, Rogaland Teater
 2015 En folkefiende av Henrik Ibsen, Kilden, Kristiansand
2014 Ronja Røverdatter av Astrid Lindgren, Den Nationale Scene, Bergen
 2012 Gi meg en lykkelig slutt av Marius Leknes Snekkevåg, Rogaland Teater 
 2012 Heks av Marius Leknes Snekkevåg, Scenekraft
 2012 Den stygge av Marius von Mayenburg, Haugesund Teater
 2011 Reinsdyr, Gull og Julenissen, dokumentarfilm, Shybert Productions USA 
 2011 Jeppe på Bjerget av Ludvig Holberg, Teater Innlandet
 2011 Rabinowitz, en forestilling basert på skjebnen til Moritz Rabinowitz, av Marius Leknes Snekkevåg, Scenekraft
 2011 Baku-Fiku, reklamefilm av Thomas Mortveit
2010 Havet har meg av Elsa Aanensen, Scenekraft
 2009 The Statue of Liberty, dokumentarfilm, Shybert Productions USA
 2008 Over Skyene av Birgit Amalie Nilssen, Haugesund Teater
 2007 Sjetongane av Geir Kvam, Haugesund Teater
 2006 Det åpne landet, film, KIB Media
 2006 Intervjuet, dokumentarfilm, Medieoperatørene
 2006 Terje Vigen av Henrik Ibsen, Haugesund Teater
 2005 Kappløpet 1814 Film, Hybris Film
 2005 Twelfth Night av William Shakespeare, Haugesund Teater

Diskografi

Deltar på 

 blest: September (2019)
 blest: blest (2017) 
 Heidi Solheim: Dinosaus og Lortefall (2016)  
 Sverre Kvam: Just in Time (2010) 
 Camilla Maria Myrås: Papa Can You Hear Me? (2008)
 Julius Winger: Kjærlighet og andre misforståelser (2007) 
 Cortina: Been a Long Time (2007) 
 Rein Alexander: Rein Alexander (2004) 
 Jan Ingvar Toft: Et minne om deg (2003) 
 Elisabeth Lindland: Et vintereventyr (2003) 
 Britt Synnøve Johansen: Mot himmlen i Paris (2002) 
 Aleksander Hauge: Two flags (2001) 
 Aroma: Aroma (2000)

Referanser 

Norske trekkspillere
Norske pianister
Norske komponister